পড়োশন
পড়োশন (হিন্দি: पड़ोसन, বাংলা: প্রতিবেশী) হচ্ছে ১৯৬৮ সালে মুক্তিপ্রাপ্ত একটি হিন্দি ভাষার চলচ্চিত্র। চলচ্চিত্রটির পরিচালক ছিলেন জ্যোতি স্বরূপ, প্রযোজক ছিলেন অভিনেতা মেহমুদ এবং এনসি সিপ্পি। চলচ্চিত্রটিতে অভিনয় করেছিলেন সুনীল দত্ত, গায়ক কিশোর কুমার, সায়রা বানু এবং মেহমুদ। ১৯৫২ সালে ভানু বন্দ্যোপাধ্যায় এবং সাবিত্রী চট্টোপাধ্যায় পাশের বাড়ি নামক একটি চলচ্চিত্রে অভিনয় করেছিলেন, এই পড়োশন মূলত পাশের বাড়ি চলচ্চিত্রেরই একটি পুনঃনির্মাণ। চলচ্চিত্রটির কাহিনী প্রতিবেশী একটি মেয়েকে প্রেম-নিবেদন নিয়ে, যেখানে সুনীল দত্ত প্রতিবেশী সায়রা বানুর সঙ্গে প্রেম করতে চান, এবং সুনীলের বন্ধু কিশোর কুমার তাকে অনেক সাহায্য করে, অপরদিকে সায়রার একজন গানের শিক্ষক রয়েছে যিনি মেহমুদ তিনিও আবার সায়রার সঙ্গে প্রেম করতে চান।